Baran
Nemali by ste nikoho odmietať, ak vám bude chcieť vyznať svoje city, no aj sami byť aktívnejší. Využite vplyv Uránu na dosiahnutie vašich "srdcových" cieľov. Zamilovaní Barani by mohli začať konať a prestať váhať, to vám vôbec nesedí, ste predsa rodení dobyvatelia a dobyvateľky, tak sa nenechajte odradiť. Pokiaľ ste na vážkach, komu by ste mali vaše city venovať, vyberte si medzi spriaznenými znameniami, vyhnete sa tak sporom a problémom - teda hľadajte medzi Strelcami, Vodnármi, alebo Levmi, či Blížencami.
Býk
Zamilovaní Býci si prídu na svoje, ale osamelí sa nevyhnú sklamaniu. Darmo, vo vašom vnútri sa skrývajú romantické sklony, lenže nemáte jasnú predstavu s kým by ste sa zhodli vo vašom súkromnom živote. Problém je len a len vo vás a vašich predstavách. Keby ste boli menej nároční, mohli by ste žiť v pokojnom zväzku, čo keby ste sa zamerali na staré lásky? Mnohí z vás by mohli dosiahnuť šťastie aj v takýchto "minulých" vzťahoch, len treba urobiť prvý krok. A čo je lepšou zámienkou ako zamilovaný Valentín?
Blíženci
Váš šarm sa ukáže ako úplne neúčinný, snažte sa vymyslieť niečo nové, inak si Valentínsky sviatok úplne pokazíte. Originalita by mala byť vašou silnou stránkou, hoci ešte ráno sa budete cítiť celkom "mimo". Zamilovaní Blíženci budú motivovaní svojou žiarlivosťou, tajne zamilovaní zase snahou ovplyvniť srdce svojich vyvolených - každý z vás teda bude mať nejaký plán, no ak nebude úplne nový, nič sa vám nepodarí zmeniť k lepšiemu.
Rak
Raci by mohli zmeniť svoj prístup k citom aspoň dnes a vyhnúť sa tomu, aby pripisovali slovám iných väčší význam, než majú. Uverte, že ľudia okolo vás hovoria, to čo si myslia, bude to naozaj pravda. Vyhnete sa tak trápnym situáciám, ktoré by mohli vzniknúť z nedorozumení, pretože vy ste v poslednej dobe až príliš vzťahovační. Skúste viac počúvať aj svojich milých, inak sa ľahko stane, že budete večer celkom sami.
Lev
Levy majú svoje plány s láskou a veru sa im aj podarí ich realizovať. Len pozor, ak budete chcieť zapôsobiť na Škorpióna, alebo Kozorožca, musíte zmeniť svoju taktiku. S inými znameniami si poradíte, bez veľkej námahy sa presadí vaša osobnosť, ste vládcami a viete ako zapôsobiť na svojich partnerov - či už vecnými darčekmi, alebo pozvaním do spoločnosti, či na romantickú večeru u vás doma. Pozor ale na to, ako si to budú vysvetľovať, ak si ich pozvete k sebe, je možné, že ani nebudú chcieť odísť.
Panna
Je len na vás, ako sa budete cítiť v tento deň zamilovaných. Nezabúdajte, že vaši partneri, či partnerky majú už dávnejšie na vás ťažké srdce, preto by ste ich mali skutočne prekvapiť. Skúste si ich získať svojimi extravagantnými darčekmi, niečím skutočne cenným, pretože inak začnú pochybovať o vašich citoch a je možné, že sa nevyhnete hádke. Viazané Panny by teda určite nemali na nikom šetriť, slobodné by sa mali snažiť o upevnenie svojich vzťahov napríklad venovaním snubného prsteňa, slobodné Panny by sa zase mohli zmeniť na femme fatale. Trochu iný imidž by len prospel vašej chladnej kráse, nebojte sa investovať samé do seba!
Váhy
Váhy budú môcť naplno rozvinúť svoje umenie, Venuša a Urán vám pomôžu aj pri šialených nápadoch, len si musíte správne vybrať, komu dáte svoje srdce. Ako vzdušné znamenie by ste mali inklinovať k Blížencom, alebo Vodnárom, či k Baranom, Strelcom, alebo Levom. S nimi môžete prežiť nádherné chvíle a aj dlhoročný vzťah, ak budete ochotní riskovať svoje pohodlie. Vyhnite sa však Kozorožcom, Pannám, alebo Škorpiónom, oni by vo vás zničili akékoľvek "vzdušné" sny, ohraničili vaše kroky a donútili vás k neprijateľným ústupkom. Zvážte preto, s kým chcete prežiť dnešný deň, aby ste sa nedostali do slepej uličky.
Škorpión
Uzavretosť a nedôvera vám bude brániť v užívaní tohto dňa zamilovaných. Čo keby ste uverili aspoň sebe a urobili si radosť sami? Najprv sa obdarujte niečím pekným, potom sa prelomí vaša zlá nálada a nakoniec ani nebudete vedieť odolať rôznym pokušeniam, ktoré vám budú ponúkať vaši známi. Môžete pokojne užívať to, čo vám prinesie radosť, máte okolo seba ľudí, ktorí vás majú radi a obdivujú vás, aj keď vy túžite po obdive a láske niekoho iného. No, taký je už život - nemôžete mať naraz všetko.
Strelec
Strelci nie sú ochotní čakať na vyznania, sami sa vrhnú do víru vyznaní. Skúste sa však trošku mierniť, aby ste náhodou niekomu neublížili. Mohli by ste ľahko na niekoho blízkeho zabudnúť a naopak, vzbudiť nádeje v človeku, ku ktorému v podstate nič necítite. Dobre teda zvážte, čo je správne a či by ste nemali držať na uzde váš úprimný jazyk, kým si nenarobíte nové problémy. Nestačí vám, že ste obklopení ľuďmi, ktorí vás doslova uháňajú svojimi požiadavkami a túžbami, chcete sa aj sami zamotať do sladkej siete lásky? Prebuďte v sebe svoj egoizmus a vyberte si jedného človeka, ktorému dáte viac, než iným.
Kozorožec
Nebuďte príliš skeptickí, ak sa na vás bude niekto snažiť zapôsobiť. Mali by ste každému dať druhú šancu, hoci nie ste ochotní tolerovať priveľké odchýlky od dokonalosti. Práve v tomto by ste mali dnes popustiť a nesnažiť sa zase kritizovať svojich partnerov, aspoň raz ich berte takých, ako sú v skutočnosti. Slobodní Kozorožci by sa mali nechaž zvábiť ponukou na spoločenské posedenie, ples, alebo návštevu u priateľov, potrebujú spoločnosť, aby ukázali, že aj oni dokážu byť skvelými spoločníkmi. Takto si ľahšie nájdete novú lásku, alebo si zaflirtujete, no muži by si mali dať pozor na staršie ženy, ľahko by mohli stratiť nielen srdce, ale aj hlavu.
Vodnár
Vaše očakávania budú plne uspokojené, dosiahnete dnes veľké úspechy, aj keď nakoniec nebudete vedieť, čo vlastne chcete a na kom vám najviac záleží. Okolo vás je už tradične "nátresk", priťahujete lásku a nápadníkov, či nápadníčky ako magnety, preto sa na nedostatok zábavy nebudete môcť sťažovať. Ale pozor, aby ste sa nestali nakoniec obeťami žiarlivostných scén, najmä ženy by mali opatrnejšie rozdávať svoje úsmevy a nehádzať očami po viazaných mužoch - skúste sa ovládnuť, inak vaše úspechy skalí poriadny trapas.
Ryby
Ryby neočakávajú priveľké citové zmeny, no budú príjemne prekvapené. Spomenú si na vás aj tí, ktorí sa vám už dávnejšie neozvali, neodmietajte preto ich pozvania. Bola by škoda, keby ste sa uzavreli pred svetom, aj keď ste v poslednej dobe skutočne vyčerpaní. Práve preto by ste mohli nabrať nové sily a energiu v spoločnosti, kde vás majú radi a uznávajú vás. Slobodné Ryby by mohli nájsť podporu u Rakov, alebo Kozorožcov, no aj Škorpióni majú pre nich dobré slovo a srdce plné lásky. Horšie na tom budú Ryby, ktoré sú už zamilované, najmä ak si vybrali Blížencov, alebo Baranov, ich srdce sa dnes kruto sklame.